Lietuvių balsas (Ryga)

Lietuvių balsas – Latvijos lietuvių visuomeninio ir kultūrinio gyvenimo laikraštis, ėjęs 1931–1940 m. ir nuo 1994 m. Rygoje.

 Istorija 
Leido Latvijos lietuvių sąjunga. 1931–1934 m. – savaitraštis, nuo 1935 m. vasario – dvisavaitis laikraštis (48 p.). Įsteigtas I Latvijos lietuvių kongrese, nutarus sustabdyti nuo 1921 m. ėjusį laikraštį „Rygos balsas“ ir 1930 m. pasirodžiusį savaitraštį „Latvijos lietuvis“. Atsakingasis redaktorius Augustinas Vronevskis.

Nuo 1994 m. birželio mėn. Rygoje eina Latvijos lietuvių visuomeninio ir kultūrinio gyvenimo mėnesinis laikraštis, kaip atkurtas 1931–1940 m. leistas to paties pavadinimo laikraštis. Latvijos lietuvių bendruomenės leidinys. Leidžia leidykla „Voruta“ Vilniuje. Tiražas 600 egz.

Vyr. redaktoriai Stasys Grigaliūnas, J. Šidlauskienė. Redaktorius J. Bakanas. 

 Šaltiniai 

Kategorija:Lietuvos laikraščiai
Kategorija:Rygos lietuvių spauda
Kategorija:Latvijos laikraščiai